[pic] | EURÓPAI BIZOTTSÁG |

Brüsszel, 2010.2.3.

COM(2010)22 végleges

2010/0013 (NLE)

Javaslat:

A TANÁCS HATÁROZATA

az EU–Szerbia ideiglenes bizottságban annak eljárási szabályzatára, és benne az EU–Szerbia albizottságok feladatkörére és struktúrájára vonatkozó uniós álláspontról

INDOKOLÁS

2008. április 29-én Luxemburgban stabilizációs és társulási megállapodást (STM) írtak alá egyrészről az Európai Közösségek és tagállamaik, másrészről a Szerb Köztársaság között. A megállapodás azt a napot követő második hónap első napján lép hatályba, amelyen a felek értesítik egymást a megfelelő megerősítési eljárásaik befejezéséről.

Az Európai Közösség valamint a Szerb Köztársaság közötti, ugyanazon a napon aláírt ideiglenes megállapodás, amely lehetővé teszi a stabilizációs és társulási megállapodás (STM) kereskedelemre és kereskedelemmel kapcsolatos ügyekre vonatkozó rendelkezéseinek mielőbbi alkalmazását, 2010. február 1-jén lép hatályba.

Az ideiglenes megállapodás 42. cikke ideiglenes bizottságot hoz létre, amely a megállapodás végrehajtását felügyeli majd. E bizottság az ideiglenes megállapodás 43. cikkében meghatározottak szerint elfogadja eljárási szabályzatát. A bizottság zavartalan működése érdekében ajánlott az eljárási szabályzatot az első ülésen elfogadni.

A javasolt eljárási szabályzat az ideiglenes megállapodásnak megfelelően meghatározza az ideiglenes bizottság kötelezettségeit, valamint az általa követendő gyakorlatokat, és figyelembe veszi különösen, hogy a bizottság a megállapodás értelmében döntéshozatali hatáskört kapott. Az eljárási szabályzat továbbá szakosított albizottságokat hoz létre az ideiglenes megállapodás 45. cikkében foglaltak értelmében. A Bizottság javasolja, hogy az albizottságok struktúráját azok számának ötre korlátozásával racionalizálják, amely lefedné az ezen indokolás mellékletében feltüntetett különféle területeket. A stabilizációs és társulási megállapodásnak az ideiglenes megállapodásban nem szereplő területeit továbbra is a fokozott állandó párbeszéd[1] keretein belül vitatják majd meg, amíg a stabilizációs és társulási megállapodás hatályba nem lép.

Az ideiglenes bizottság eljárási szabályzatáról az Unió által az ideiglenes bizottságban képviselendő álláspontot a Tanács határozza meg a Bizottság javaslata alapján.

Ezért javasoljuk, hogy a Tanács hagyja jóvá a mellékelt javaslatot.

Melléklet az Indokoláshoz

AZ EU-SZERBIA KÖZÖTTI KERESKEDELMI ÉS KERESKDELEMMEL KAPCSOLATOS KÉRDÉSEKRőL SZÓLÓ IDEIGLENES MEGÁLLAPODÁS SZERINTI

ALBIZOTTSÁGOK

Az albizottságok megnevezése | Tárgyalt kérdések | Az ideiglenes megállapodás (a stabilizációs és társulási megállapodás) megfelelő cikkei |

Kereskedelem, ipar, vámügy, adóügy, valamint együttműködés a többi tagjelölt országgal | Az áruk szabad mozgása Ipari termékek Kereskedelmi kérdések Adózás Származási szabályok Vámügyi kérdésekben való közigazgatási együttműködés Együttműködés a többi tagjelölt állammal Az IM III. címével kapcsolatos egyéb kérdések | 3. cikk (18. cikk) 4–8. cikk (19–23. cikk), 19–23. cikk (34–48 cikk) 22–23. cikk (37–38. cikk) 29. cikk (44. cikk), 3. jegyzőkönyv 41. cikk (99. cikk), 5. jegyzőkönyv 52. cikk (17. cikk) 36. és 37. cikk (69. és 71. cikk) |

Mezőgazdaság, halászat, élelmiszerbiztonság, állat- és növényegészségügyi kérdések | Mezőgazdasági termékek tágabb értelemben Mezőgazdasági termékek szűkebb értelemben Halászati termékek Feldolgozott mezőgazdasági termékek Borok és szeszes italok A mezőgazdasági és halászati termékekre, valamint a bortól és szeszes italoktól különböző élelmiszerekre vonatkozó földrajzi jelzés oltalma | 9. cikk, 11. cikk (1) bekezdés, 12. cikk (1) bekezdés, 16. cikk, 17. cikk (1) bekezdés, 20. és 21. cikk (24. cikk, 26. cikk (1) bekezdés, 27. cikk (1) bekezdés, 31. cikk, 32. cikk (1) bekezdés, 35. és 36 cikk) 11. cikk (2)–(4) bekezdés, 12. cikk (2) bekezdés, 17. cikk (2) és (3) bekezdés, (26. cikk (2)–(4) bekezdés, 27. cikk (2) bekezdés, 32. cikk (2) és (3) bekezdés) 14. és 15. cikk (29. és 30. cikk) 10. cikk (25. cikk), 1. jegyzőkönyv 13. cikk (28. cikk), 2. jegyzőkönyv 18. cikk (33. cikk) |

Belső Piac és Verseny | Verseny Az acéliparnak nyújtott állami támogatás Szellemi, ipari és kereskedelmi tulajdonjogok | 38. és 39. cikk (73. és 74. cikk) 38. cikk (8) bekezdés (73. cikk (8) bekezdés), 4. jegyzőkönyv 40. cikk (75. cikk) |

Gazdasági és pénzügyi kérdések, statisztika | Tőkemozgások és kifizetések | 35. cikk, 38. cikk (7) bekezdés b) pont (62. cikk, 73. cikk (7) bekezdés b) pont) |

Közlekedés | Átmenő forgalom | 34. cikk (61. cikk (1) bekezdés, a 4. jegyzőkönyv 3. cikkének a) és b) pontja, a 11. cikk (2), (3) és (5) bekezdése, a 19. cikk (1) és (2) bekezdése, valamint a 21. cikk (1) bekezdése és (2) bekezdésének d) pontja). |

2010/0013 (NLE)

Javaslat:

A TANÁCS HATÁROZATA

az EU–Szerbia ideiglenes bizottságban annak eljárási szabályzatára, és benne az EU–Szerbia albizottságok feladatkörére és struktúrájára vonatkozó uniós álláspontról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 218. cikke (9) bekezdésére,

tekintettel a Bizottság javaslatára,

mivel:

1. Az egyrészről az Európai Közösség, másrészről a Szerb Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást[2] (a továbbiakban: az ideiglenes megállapodás) 2008. április 29-én aláírták, és 2010. február 1-jén hatályba lépett.

2. Az ideiglenes megállapodás 43. cikkének második bekezdése alapján az ideiglenes bizottság elfogadja saját eljárási szabályzatát.

3. Az ideiglenes megállapodás 45. cikke előírja, hogy az ideiglenes bizottság albizottságok létrehozásáról határozhat.

4. Az albizottságok kialakítását, összetételét, feladatkörét és struktúráját az ideiglenes bizottság eljárási szabályzatában fektetik le.

5. Az Uniónak meg kell határoznia az ideiglenes bizottságon belüli álláspontját az eljárási szabályzat elfogadása tekintetében,

ELFOGADTA EZT A HATÁROZATOT:

Egyetlen cikk

Az egyrészről az Európai Közösség, másrészről a Szerb Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodás 43. cikkében említett ideiglenes bizottságon belül elfogadandó uniós álláspont az ideiglenes bizottság e határozathoz csatolt határozattervezetén alapul.

Kelt Brüsszelben, …

a Tanács részéről

az elnök

[…]

MELLÉKLET

az E U–SZERBIA IDEIGLENES BIZOTTSÁG […]-I 1/200.. HATÁROZATA ANNAK ELJÁRÁSI SZABÁLYZATÁRÓL, ÉS BENNE AZ EU–SZERBIA ALBIZOTTSÁGOK FELADATKÖRÉRőL ÉS STRUKTÚRÁJÁRÓL

AZ E U–SZERBIA IDEIGLENES BIZOTTSÁG,

tekintettel a 2008. április 29-én aláírt, az egyrészről az Európai Közösség, másrészről a Szerb Köztársaság között a kereskedelemről és kereskedelemmel kapcsolatos ügyekről szóló ideiglenes megállapodásra (a továbbiakban: az ideiglenes megállapodás) és különösen annak 43. cikkére,

A KÖVETKEZŐKÉPPEN HATÁROZOTT:

1. cikk

Elnökség

Az ideiglenes bizottság elnökségét 12 hónapos időszakonként az Európai Unió (a továbbiakban: az Unió) nevében az Európai Bizottság képviselője és a Szerb Köztársaság kormányának képviselője felváltva látja el. Ugyanakkor az első elnökségi időszak az ideiglenes bizottság első ülésének időpontjában kezdődik, és ugyanazon év december 31. napjával ér véget.

2. cikk

Ülések

A felek megállapodásának megfelelően az ideiglenes bizottság évente rendszeresen egy alkalommal ülésezik, Brüsszelben vagy Belgrádban. Rendkívüli ideiglenes bizottsági üléseket a felek bármelyikének kérelmére, kölcsönös megállapodással lehet összehívni.

Az üléseket az elnök hívja össze.

Amennyiben erről másképp nem határoznak, az ideiglenes bizottság ülései nem nyilvánosak.

3. cikk

Küldöttségek

Az elnököt valamennyi ülés megkezdése előtt tájékoztatni kell a szerződő felek küldöttségének tervezett összetételéről.

Az Európai Beruházási Bank (a továbbiakban: EBB) egy képviselője megfigyelőként részt vehet az ideiglenes bizottság azon ülésein, amelyek napirendjén az EBB-t érintő ügyek szerepelnek.

Az ideiglenes bizottság bizonyos témákkal kapcsolatban, tájékoztatás céljából a tagoktól eltérő személyeket is meghívhat üléseire.

Az Unió tagállamait tájékoztatják az ideiglenes bizottság üléseiről.

4. cikk

Titkárság

Az Európai Bizottság és a Szerb Köztársaság egy-egy tisztviselője együttesen járnak el az ideiglenes bizottság titkáraiként.

5. cikk

Levelezés

Az ideiglenes bizottság elnökének vagy elnöke által küldött valamennyi levelet a bizottság mindkét titkárának továbbítani kell. A két titkár biztosítja, hogy minden vonatkozó levél eljusson az ideiglenes bizottság megfelelő képviselőihez.

6. cikk

Az ülések napirendje

6. Az elnök és a titkárok minden ülésre ideiglenes napirendet készítenek az ülés megkezdése előtt legalább 15 munkanappal.

Az ideiglenes napirend azokat a pontokat tartalmazza, amelyek napirendre tűzésére az ülés kezdete előtt legalább 21 munkanappal kérelem érkezett a titkárokhoz, azonban csak azon pontokat tűzik az ideiglenes napirendre, amelyeknél a vonatkozó dokumentumokat legkésőbb az ideiglenes napirendről szóló értesítés napjáig a titkárokhoz továbbították.

A napirendet az ideiglenes bizottság az ülések kezdetén elfogadja. Amennyiben arról a két fél megállapodik, az ideiglenes napirenden nem szereplő pontot is felvehetnek a napirendre.

7. Egy adott eset követelményeinek figyelembe vétele érdekében, a két szerződő féllel egyetértésben az elnök lerövidítheti az (1) bekezdésben meghatározott határidőt.

7. cikk

Jegyzőkönyv

Az üléseknek otthont adó fél minden ideiglenes bizottsági ülésről jegyzőkönyvtervezetet készít. Ez a meghozott határozatokat és ajánlásokat, valamint az elfogadott következtetéseket tartalmazza. A jegyzőkönyvtervezet az ülést követő két hónapon belül az ideiglenes bizottság elé kerül jóváhagyásra. Miután a jegyzőkönyvet az ideiglenes bizottság jóváhagyta, azt az elnök és a két titkár aláírja, és egy-egy eredeti példányt mindkét fél iktat. A jegyzőkönyv egy példányát e határozat 5. cikkében említett minden címzettnek eljuttatják.

8. cikk

Határozathozatal

Az ideiglenes bizottság a felek kölcsönös megegyezése alapján határozatokat hoz és ajánlásokat fogalmaz meg.

Az ülések közötti időszakban a szerződő felek egyetértésével az ideiglenes bizottság írásbeli eljárással is hozhat határozatokat, illetve tehet ajánlásokat.

Az ideiglenes bizottság határozatai és ajánlásai az ideiglenes megállapodás 45. cikke értelmében a „határozat” és „ajánlás” címet viselik, amelyet egy sorszám, elfogadásuk dátuma, valamint tárgyuk megjelölése követ.

Az ideiglenes bizottság határozatait és ajánlásait az elnök aláírásával látja el, és a két titkár hitelesíti.

Az ideiglenes bizottság által hozott határozatokat a felek közzéteszik saját hivatalos kiadványaikban. Mindkét fél dönthet az ideiglenes bizottság által elfogadott egyéb aktusok közzétételéről.

9. cikk

Nyelvek

Az ideiglenes bizottság hivatalos nyelvei a két fél hivatalos nyelvei.

Amennyiben erről másképp nem határoznak, az ideiglenes bizottság az ezeken a nyelveken elkészített okmányok alapján folytatja tanácskozásait.

10. cikk

Költségek

Az Unió és a Szerb Köztársaság maga viseli az ideiglenes bizottság és az albizottságok ülésein való részvételével kapcsolatosan felmerülő saját költségeit, mind a személyzeti, utazási és tartózkodási kiadásokra, mind a postai és távközlési kiadásokra vonatkozóan.

Az ülésen a tolmácsolással, valamint a dokumentumok fordításával és sokszorosításával kapcsolatos költségeket, valamint az ülés technikai lebonyolításával kapcsolatos egyéb költségeket azon fél viseli, ahol az ülést tartják.

11. cikk

Albizottságok

Az ideiglenes bizottság munkáját segítő albizottságok feladatkörét és struktúráját az e határozathoz csatolt melléklet rögzíti.

Az albizottságokat mindkét fél képviselői alkotják. Az 1. cikknek megfelelően az albizottságokban a két fél felváltva elnököl.

Az albizottságok az ideiglenes bizottság fennhatósága alatt járnak el, amely számára minden ülés után jelentést készítenek. Nem hoznak határozatot, de javaslatokat tehetnek az ideiglenes bizottság számára.

Az ideiglenes bizottság dönthet bármely létező albizottság felszámolásáról, módosíthatja feladatkörüket, vagy a feladatai teljesítéséhez szükséges segítség érdekében új albizottságokat állíthat fel.

Kelt,

az ideiglenes bizottság részéről

az elnök

MELLÉKLET

Az E U–SZERBIA ALBIZOTTSÁGOK FELADATKÖRE ÉS STRUKTÚRÁJA

1. Összetétel és elnökség

Az eljárási szabályzat 11. cikkének második bekezdése értelmében az albizottságok az Európai Bizottság, valamint a Szerb Köztársaság (a továbbiakban: Szerbia) kormányának képviselőiből állnak. Az eljárási szabályzat 1. cikke értelmében az albizottságokban a két fél felváltva elnököl. A tagállamokat tájékoztatják az albizottságok üléseiről.

2. Titkárság

Az Európai Bizottság és a Szerb Kormány egy-egy tisztviselője együttesen járnak el az egyes albizottságok titkáraiként.

Minden albizottságokra vonatkozó közleményt továbbítani kell az illetékes albizottság titkárainak.

3. Ülések

Az albizottságok évente egyszer üléseznek, illetve, a felek egyetértésével, amikor a körülmények úgy kívánják. Az albizottságok üléseit a két fél által egyeztetett időben és helyen tartják meg.

Mindkét fél egyetértésével az albizottságok felkérhetnek szakértőket arra, hogy adott témában információnyújtás céljából részt vegyenek az ülésen.

4. Témák

Az albizottságok az alábbi multidiszciplináris albizottság-struktúra alapján tárgyalják a kérdéseket. Valamennyi témakörön belül értékelik az ideiglenes megállapodás és az európai partnerség végrehajtását, a stabilizációs és társulási megállapodásra való felkészülést, valamint a jogszabályok közelítésében, alkalmazásában és végrehajtásában elért fejlődést. Az albizottságok megvizsgálják a megfelelő ágazatokban esetlegesen felmerülő problémákat, és ajánlásokat tesznek a lehetséges intézkedésekre.

Az albizottságok a közösségi vívmányok további értelmezésének, valamint az ideiglenes megállapodásban tett kötelezettségvállalásoknak megfelelően a Szerbia által a közösségi vívmányoknak való megfelelésben elért fejlődés vizsgálatának fórumául is szolgálnak.

5. Jegyzőkönyv

Minden albizottsági ülésről jegyzőkönyvtervezetet készítenek az ülést követő két hónapon belül. Miután mindkét fél elfogadta a jegyzőkönyvet, a másolatát az albizottság titkárai továbbítják az ideiglenes bizottság titkárainak.

6. Nyilvánosság

Eltérő döntés hiányában az albizottságok ülései nem nyilvánosak.

7. Az albizottságok struktúrája

1) Kereskedelmi, ipari, vámügyi, adóügyi és más tagjelölt országokkal való együttműködéssel foglalkozó albizottság (IM 3., 4–8., 19–33., 36., 37., 41., 52. cikk),

2) Mezőgazdasági, halászati, élelmiszerbiztonsági, állat- és növényegészségügyi kérdésekkel foglalkozó albizottság (9., 10. cikk, 11. cikk (2)–(4) bekezdés, 12. cikk (2) bekezdés, 13-18., 21., 27. cikk),

3) Belsőpiaci és versenypolitikai albizottság (IM 35., 37. és 38. cikk az 5. jegyzőkönyvvel, valamint a 39. és 40. cikk);

4) Gazdasági, pénzügyi és statisztikai albizottság (IM 35. cikke és a 38. cikk (7) bekezdésének b) pontja);

5) Közlekedési albizottság (IM 34. cikke).

[1] Lásd a Szerbia és Montenegrónak az Európai Unióval a stabilizációs és társulási megállapodásról folytatott tárgyalásokra való felkészültségéről szóló bizottsági közleményt, COM(2005)476 végleges.

[2] HL L ….., 2007…, ….o.